  Виталий Пронин Гажано лыдӟисьёсмы, «Удмурт дунне» газетлы луэ «Почта Россиилэн» вотэсбамез пыр гожтӥськыны. Со понна пыроно podpiska.pochta.ru баме но шедьтоно «Удмурт дунне» газетэз. Ӵапак али, 30-тӥ оштолэзёзь, газетлы пичиятэм дунын гожтӥськыны быгатӥськоды. Ӝыны ар понна 593, 04 манет тыроно луоз, мукет дыръёсы гожтӥськон дун 687, 18 манет луэ. Та нуналлы ми арняяз одӥг пол потӥськом, газетамы – 32 бам. Арнялы быдэ вошъясько приложениосыз, бӧрсьысь бӧрсьы тӥ лыдӟоды сад-бакча возисьёслы сӥзем «Берекет», егитъёсын лэсьтӥськись «Дарт», литературалы сӥзем «Ингож», удмуртлыкен герӟаськем «Герд» ватсэтъёсты.    Вераны кулэ, озьы ик газетэз луэ редакцие лыктыса басьтыны, Ижын гожтӥськисьёслы "Удмурт дуннеез" нуллэ курьер. Нош кинлэн газетэз электрон амалэн лыдӟемед потэ, таосызлы гожтӥськон быдэс арлы 350 манет тыр гинэ усёз. Удмурт дунне  